
PARLAMENTUL ROMÂNIEI

CAMERA DEPUTAŢILOR

	Comisia pentru politică economică,                                                                

        reformă şi privatizare
   Nr. 21/227
   Bucureşti, 09.11.2010
  
	
	                              Comisia juridică, 

                       de disciplină  şi imunităţi

                                Nr. 31/719                                                                                            
	                                                                           Bucureşti, 10.05.2006

                                                                           Nr.  Pl.x – 289/2006


                                                   Nr. Pl-x  439/2010
RAPORT COMUN 
asupra propunerii legislative pentru modificarea 
Legii nr.85/2006 privind procedura insolvenţei
În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia pentru politică economică, reformă şi privatizare şi Comisia juridică, de disciplină şi imunităţi au fost sesizate, spre dezbatere, cu propunerea legislativă pentru modificarea Legii nr.85/2006 privind procedura insolvenţei, trimisă cu adresa nr. Pl-x 439 din 1 septembrie 2010, înregistrată sub nr. 21/227,  respectiv 31/719 din 2 septembrie 2010.
  Conform prevederilor art. 75 din Constituţia României, republicată, şi ale              art.92 alin. (9) pct. 2 din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională.

Senatul, în calitate de primă Cameră sesizată, a respins propunerea legislativă, în şedinţa din 28  iunie 2010.  
  Consiliul Legislativ, prin avizul nr. 195 din 8 martie 2010, a avizat favorabil iniţiativa legislativă, cu observaţii şi propuneri.
Guvernul, prin punctul de vedere transmis cu adresa nr. 1069 din 19 aprilie 2010, nu susţine adoptarea acestei propuneri legislative.
Comisia pentru buget, finanţe şi bănci a avizat favorabil iniţiativa legislativă, conform avizului nr. 22/394 din 29 septembrie 2010. 

Propunerea legislativă supusă dezbaterii are ca obiect de reglementare modificarea Legii nr.85/2006 privind procedura insolvenţei, cu modificările şi completările ulterioare, în sensul reducerii până la jumătate a unor termene prevăzute de legea susmenţionată, astfel încât să se limiteze semnificativ durata procedurii, pentru a se evita producerea blocajelor economice, care potrivit expunerii de motive, ar afecta în timp economia de piaţă.
În conformitate cu prevederile art. 61 şi 63 din Regulamentul Camerei Deputaţilor, republicat, cu modificările ulterioare, cele două Comisii au examinat iniţiativa legislativă în şedinţe separate. 

Comisia pentru politică economică, reformă şi privatizare a examinat propunerea legislativă susmenţionată  şi documentele care o însoţesc în şedinţa din 9 noiembrie 2010. Comisia juridică, de disciplină şi imunităţi a examinat iniţiativa legislativă în şedinţa din 26 octombrie 2010.
Din numărul total de 22 de membri ai Comisiei pentru politică economică, reformă şi privatizare au participat la dezbateri 21 deputaţi, iar din totalul de 27 de membri ai Comisiei juridice, de disciplină şi imunităţi au fost prezenţi 24 deputaţi. 
Cu prilejul dezbaterilor, membrii celor două Comisii au constatat faptul că, Legea nr. 85/2006 privind procedura insolvenţei, cu modificările şi completările ulterioare, astfel cum a fost modificată prin Legea nr. 169/2010 pentru modificarea şi completarea Legii     nr. 85/2006 privind procedura insolvenţei, asigură respectarea principiului celerităţii procedurii, astfel cum a fost invocat de către iniţiatori, fapt care conduce implicit la eficientizarea procedurii insolvenţei.

De asemenea, iniţiativa legislativă propune modificarea unor articole din Legea nr. 85/2006 privind procedura insolvenţei, cu modificările şi completările ulterioare, care au fost abrogate prin Legea nr. 169/2010 pentru modificarea şi completarea Legii                      nr. 85/2006 privind procedura insolvenţei.
În urma examinării propunerii legislative şi a opiniilor exprimate, membrii celor două Comisii au hotărât, cu majoritate de voturi (2 voturi împotrivă), să propună plenului Camerei Deputaţilor respingerea propunerii legislative pentru modificarea            Legii nr.85/2006 privind procedura insolvenţei.  
     În raport cu obiectul şi conţinutul reglementării, iniţiativa legislativă face parte din categoria legilor organice.
PREŞEDINTE,                                                     PREŞEDINTE,    
              Mihai TUDOSE                                                       Daniel BUDA                                                      

SECRETAR,                                                         SECRETAR,

             Horia GRAMA                                             Gabriel ANDRONACHE                                             
     Şef serviciu:                                                                                                                                 Consultant  parlamentar:                                                                                                                                                                                                                              

 Graziella Segărceanu                                                                                                                            Denisa Popdan

BIROULUI  PERMANENT  

AL

CAMEREI  DEPUTAŢILOR

Vă înaintăm, alăturat, RAPORTUL COMUN asupra propunerii legislative pentru modificarea Legii nr.85/2006 privind procedura insolvenţei, trimisă cu adresa       nr. Pl-x 439 din 1 septembrie 2010, înregistrată sub nr. 21/227, respectiv 31/719 din                    2 septembrie 2010, Camera Deputaţilor fiind Cameră decizională. 
     În raport cu obiectul şi conţinutul reglementării, iniţiativa legislativă face parte din categoria legilor organice.
    PREŞEDINTE,                                             PREŞEDINTE,

   Mihai TUDOSE                                              Daniel BUDA                                                                       

